turjo4nis/wikipedia-bn-dump-20250701 huggingface dataset:
২৯ আগস্ট



ঘটনাবলী 

 ১৮২৫- পর্তুগাল ব্রাজিলের স্বাধীনতা স্বীকার করে নেয়।
 ১৮৩১- মাইকেল ফ্যারাডে তড়িৎচুম্বকীয় আবেশ আবিষ্কার করেন।
 ১৮৩৫ - অস্ট্রেলিয়ার মেলবোর্ন নগর স্থাপিত হয়।
 ১৮৪২ - নানকিন চুক্তি স্বাক্ষরের মাধ্যমে অ্যাংলো-চীন যুদ্ধ শেষ হয়। চুক্তির শর্ত অনুসারে হংকং ভূখণ্ড ব্রিটেনকে লিজ দেওয়া হয়।
 ১৯৪৭- ভীমরাও রামজি আম্বেডকরকে ভারতীয় সংবিধান খসড়া সমিতির সভাপতি করা হয়।
 ১৯৫৩ - সোভিয়েত ইউনিয়ন হাইড্রোজেন বোমার বিস্ফোরণ ঘটায়।
 ১৯৫৬ - খাদ্যের দাবিতে ঢাকায় ‘ভুখা মিছিল’ হয়।
 ১৯৯১ - সোভিয়েত ইউনিয়নের কমিউনিস্ট পার্টির কার্যক্রম নিষিদ্ধ করে সংসদ প্রস্তাব গৃহীত হয়।

জন্ম 
 ৫৭০ - মুহাম্মাদ, ইসলামের কেন্দ্রীয় ব্যক্তিত্ব এবং ইসলামি বিশ্বাস অনুযায়ী আল্লাহ কর্তৃক প্রেরিত সর্বশেষ নবী।
 ১৬৩২ - জন লক, ইংরেজ দার্শনিক, অর্থনীতিবিদ, চিন্তাবিদ, এবং রাজনৈতিক ভাষ্যকার। (মৃ. ১৭০৪)
 ১৭৮০ - জঁ-ওগুস্ত-দোমিনিক আঁগ্র, ফরাসি নব্যধ্রুপদী চিত্রকর। (মৃ. ১৮৬৭)
 ১৮৬২ - মোরিস মাতরলাঁক, নোবেলজয়ী বেলজীয় নাট্যকার, কবি এবং প্রবন্ধকার। (মৃ. ১৯৪৯)
 ১৯০৪ - ভারনার ফ্রোসমান, নোবেলজয়ী জার্মান চিকিৎসক।
 ১৯০৫ - ধ্যানচাঁদ আন্তর্জাতিক খ্যাতিসম্পন্ন ভারতীয় হকি খেলোয়াড়। (মৃ. ০৩/১২/১৯৭৯)
 ১৯০৮ - ভেরিয়ার এলউইন, ব্রিটিশ বংশোদ্ভূত ভারতীয় নৃতত্ত্ববিদ, নৃতাত্ত্বিক এবং উপজাতীয় কর্মী। (মৃ. ১৯৬৪)
 ১৯১৫ - ইনগ্রিড বার্গম্যান, সুইডিশ চলচ্চিত্রাভিনেত্রী।
 ১৯২৩ -  রিচার্ড স্যামুয়েল অ্যাটনবারা, ইংরেজ চলচ্চিত্র অভিনেতা, পরিচালক, প্রযোজক এবং উদ্যোক্তা। (মৃ. ২৪/০৮/২০১৪)
 ১৯৩৮ - এলিয়ট গোল্ড, মার্কিন অভিনেতা।
 ১৯৪৩ - আর্থার বি. ম্যাকডোনাল্ড, নোবেলজয়ী কানাডীয় জ্যোতিঃপদার্থবিজ্ঞানী।
 ১৯৪৬ - বব বিমন, মার্কিন যুক্তরাষ্ট্রের সাবেক ট্র্যাক এন্ড ফিল্ড অ্যাথলেট।
 ১৯৫৮ - মাইকেল জ্যাকসন, মার্কিন গায়ক, গীতিকার এবং ড্যান্সার। (মৃ. ২৫/০৬/২০০৯)

মৃত্যু 

 ১৫৩৩ - আতাওয়ালপা, ইনকা সাম্রাজ্যের ১৩তম ও শেষ স্বাধীন সম্রাট ছিলেন। (জ. ১৪৯৭)
 ১৬০৪ - হামিদা বানু বেগম, মোগল সম্রাজ্ঞী। (জ. ১৫২৭)
 ১৯০৪ - পঞ্চম মুরাদ, অটোমান সুলতান। (জ. ১৮৪০)
 ১৯১১ - মীর মাহবুব আলী খান, হায়দ্রাবাদের ষষ্ঠ নিজাম। (জ. ১৮৬৬)
 ১৯৬০ - হাজ্জা মাজালি, জর্ডানের প্রধানমন্ত্রী।
 ১৯৬৬ - সাইয়েদ কুতুব, মিশরীয় ইসলামী চিন্তাবিদ এবং বিপ্লবী রাজনৈতিক সংগঠক। (জ. ১৯০৬)
 ১৯৭৬ - (১২ ভাদ্র ১৩৮৩ বঙ্গাব্দ) কাজী নজরুল ইসলাম, বাঙালি লেখক, সাহিত্যিক, বিদ্রোহী কবি ও বাংলাদেশের জাতীয় কবি। (জ.২৫ মে ১৮৯৯;১১ জ্যৈষ্ঠ ১৩০৬ বঙ্গাব্দ)
 ১৯৮২ - ইনগ্রিড বার্গম্যান, সুইডিশ চলচ্চিত্রাভিনেত্রী।
 ১৯৮৭ - লি মারভিন, আমেরিকান অভিনেতা। (জ. ১৯২৪)
 ১৯৯২ - ফেলিক্স গোয়াতারি, ফরাসি মনোচিকিৎসক, দার্শনিক, সঙ্কেতবিজ্ঞানী ও সক্রিয়তাবাদী। (জ. ১৯৩০)
 ১৯৯৪ - তুষারকান্তি ঘোষ, আন্তর্জাতিক খ্যাতিসম্পন্ন বাঙালি সাংবাদিক।(জ.১৮৯৮) 
 ১৯৯৭ - কংসারী হালদার, পশ্চিমবঙ্গের তেভাগা আন্দোলনের নেতা ও রাজনৈতিক ব্যক্তিত্ব। (জ. ২৬/০৯/১৯১০)
 ১৯৯৯ - মোহনানন্দ ব্রহ্মচারী, ভারতীয় বাঙালি ধর্মগুরু ও যোগী পুরুষ। (জ.১৯০৪)  
 ২০১৮ - জেমস মারলিস, ব্রিটিশ অর্থনীতিবিদ, নোবেল পুরস্কার বিজয়ী। (জ.১৯৩৬)
 ২০২১ - বুদ্ধদেব গুহ, প্রখ্যাত বাঙালি সাহিত্যিক। (জ. ২৯/০৬/১৯৩৬)
 ২০২১ - এড অ্যাজনার, মার্কিন অভিনেতা ও স্ক্রিন অ্যাক্টরস গিল্ডের সভাপতি। (জ. ১৯২৯)
 ২০২১ - জাক রগ, বেলজিয়ামের ক্রীড়া অধিকর্তা। (জ. ১৯৪২)
 ২০২৪ - আবদুল গফুর মজিদ নূরানী, ভারতীয় আইনজীবী, সংবিধান বিশেষজ্ঞ ও লেখক। (জ.১৯৩০)

ছুটি ও অন্যান্য 
 জাতীয় ক্রীড়া দিবস (ভারত)
 মিশরীয় বর্ষপঞ্জিকা: প্রথম দিন থথ।
 পারমাণবিক পরীক্ষা বিরোধী আন্তর্জাতিক দিবস ৷
 খনি শ্রমিক দিবস (ইউক্রেন)

তথ্যসূত্র

বহিঃসংযোগ 

গ্রেগরীয় পঞ্জিকার দিন
আগস্ট
অসম্পূর্ণ দিনতারিখ
বট

বট তথা বট গাছ (), (বৈজ্ঞানিক নাম : Ficus benghalensis) ফাইকাস বা (ডুমুর জাতীয়) গোত্রের ইউরোস্টিগ্মা উপগোত্রের সদস্য। এর আদি নিবাস হল বঙ্গভূমি (বাংলাভাষী অঞ্চল)। এটি একটি বৃহদাকার বৃক্ষ জাতীয় উদ্ভিদ। বট গাছ খুব বড় জায়গা জুড়ে জমির সমান্তরাল শাখাপ্রশাখা বিস্তার করে যারা স্তম্ভমূলের উপর ভর দিয়ে থাকে। স্তম্ভমূল প্রথমে সরু সরু ঝুরি হিসবে বাতাসে ঝোলে। পরে মাটিতে প্রেথিত হলে স্তম্ভমূলের মাটির উপরের অংশ বিটপে পরিবর্তিত হয়।

বর্ণনা
বটের পাতা একান্তর, ডিম্বাকৃতি, মসৃণ ও উজ্জ্বল সবুজ। কচি পাতা তামাটে। স্থান-কাল-পাত্রভেদে পাতার আয়তনের বিভিন্নতা একাধারে বটের বৈশিষ্ট্য তথা প্রজাতি শনাক্তকরণের পক্ষে জটিলতার কারণও। পরিণত গাছের পাতা আকারে কিছুটা ছোট হয়ে আসে। বটের কুঁড়ি পাংশুটে হলুদ এবং এর দুটি স্বল্পায়ু উপপত্র পাতা গজানোর পরই ঝরে পড়ে। খুব অল্প বয়স থেকেই বট গাছের ঝুরি নামতে শুরু করে। মাটির সমান্তরালে বাড়তে থাকা ডালপালার ঝুরিগুলো একসময় মাটিতে গেঁথে গিয়ে নিজেরাই একেকটা কাণ্ডে পরিণত হয়। এভাবেই বট গাছ ধীরে ধীরে চারপাশে বাড়তে থকে এবং একসময় মহীরুহে পরিণত হয়। বসন্ত ও শরৎ বট গাছে নতুন পাতা গজানোর দিন। এসময় কচি পাতার রং উজ্জ্বল সবুজ থাকে। গ্রীষ্ম-বর্ষা-শীত হলো ফল পাকার সময়। এটি চিরহরিৎ সাইকাস বহুবর্ষজীবি গাছ।

বংশ বিস্তার
বট ও বট জাতীয় গাছের বংশ বৃদ্ধির পদ্ধতি ও কৌশল প্রধানত অভিন্ন। মঞ্জরির গর্ভে ফুলগুলো লুকানো থাকে। ফুলগুলো খুবই ছোট এবং ফলের মতোই গোল। একলৈঙ্গিক এই ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল। পাখিরা ফল খেয়ে বীজ ছড়িয়ে দেয়। পাখিবাহিত এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এ কারণে উপগাছা হিসেবেও বটের বেশ খ্যাতি আছে। উপযুক্ত পরিবেশে একটি বট গাছ ৫ থেকে ৬ শত বছর বেঁচে থাকতে পারে।

সাংস্কৃতিক তাৎপর্য
বট বাংলা অঞ্চলের আদিমতম বৃক্ষ। বট গাছকে ঘিরে বাংলা অঞ্চলের রয়েছে শত-সহস্র বছরের ঐতিহ্য। উষ্ণ আবহাওয়ায় বিশাল আয়তনের এই ছায়াবৃক্ষটি অনেক উপকারে আসে। প্রাচীনকাল থেকেই বটবৃক্ষের ছায়ায় হাট-বাজার বসে, মেলা হয়, লোকগানের আসর বসে, জনসভা হয়। কারণ হিসেবে বলা যায়, বাংলার গ্রামাঞ্চলে বড় বড় সুশীতল হলরুম নেই। আর তাই বড় বড় অনুষ্ঠান ও জনসভাগুলো ছায়াসুনিবিড় বটতলায় অনুষ্ঠিত হয়ে থাকে। এই গাছকে ভারতে পবিত্র হিসেবে বিবেচনা করা হয়, এবং প্রায়ই এই গাছের নিচে মন্দির বানানো হয়। ভারতের বিভিন্ন অঞ্চলসহ দক্ষিণ এশিয়ার কয়েকটি দেশে ধর্মীয় কারণে বট গাছ কাটা নিষিদ্ধ। এ গাছের উপকারিতা ও ধর্মীয় গুরুত্বের কারণে বট গাছ ভারতের জাতীয় বৃক্ষ হিসেবে মর্যাদা লাভ করেছে।

গুনাগুণ
 বটের আঠা পা ফাটা সারায়।
 বটের ছাল দেহের মেদ কমায়।
 হাড় মচকে গেলে এর ছাল বেটে গরম করে মালিস করলে আরাম পাওয়া যায়।

অন্যান্য তথ্য
বট গাছের ফল কাক, শালিক ও বাদুড়ের প্রিয় খাদ্য এবং শকুন ও এ জাতীয় পাখির নিরাপদ আশ্রয়স্থল। বটের নানা রকম উপকারিতা রয়েছে। এর কষ থেকে নিম্নমানের রাবার তৈরি হয় এবং বাকলের আঁশ দড়ি ও অন্যান্য কাজে ব্যবহার্য। এর পাতা কুষ্ঠরোগে উপকারি।
ঝিনাইদহ জেলার কালিগঞ্জ উপজেলার মল্লিকপুরের বট গাছ হলো বাংলাদেশের সবচেয়ে বড় বট গাছ এবং পশ্চিমবঙ্গে স্থানীয়ভাবে শিবপুর বোটানিক্যাল গার্ডেনের বটগাছটি সবচেয়ে বড়।

চিত্রশালা

তথ্যসূত্র

বহিঃসংযোগ

 Bar or Bargad Ficus benghalensis L., hort.purdue.edu

ফাইকাস
ভারতের জাতীয় চিহ্ন
মধ্যপ্রদেশের প্রতীক
বৃক্ষ
উদ্ভিদ
ভারতীয় উপমহাদেশের উদ্ভিদ
হিন্দুধর্মের পবিত্র বৃক্ষ
বৌদ্ধধর্মে পবিত্র বৃক্ষ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
শালুক

শালুক শাপলা ফুলের মাঝামাঝি অংশে জন্মানো এক ধরনের সবজি জাতীয় খাদ্য। শাপলা গাছের গোড়ায় একাধিক গুটির জন্ম হয় যা ধীরে ধীরে বড় হয়ে শালুকে পরিণত হয়। শাপলাকে ভেটফুল (water lily) নামে জানে ৷ ভেট দুই ৰঙেৰ হয় একটা সাদা আৰ একটা লাল ৷ চিত্ৰত যা দেখচেন সেটা মূঢ়া ৷

প্রক্রিয়াজাতকরণ
শাপলা সাধারণত লাল ও সাদা রঙের হয়। একেকটি শালুকের ওজন সাধারণত ৪০ থেকে ৭০ গ্রাম হয়ে থাকে। এটি সেদ্ধ করে বা আগুনে পুড়িয়ে ভাতের বিকল্প হিসেবে খাওয়া যায়।

পুষ্টিগুন
শালুক হজমশক্তি বাড়াতে সাহায্য করে, দ্রুত ক্ষুধা নিবারণ করে এবং শরীরে পর্যাপ্ত শক্তি জোগায়। এটি একটি ভালো সবজি হিসেবে সমাদৃত হওয়ার সাথে সাথে চুলকানি ও রক্ত আমাশয় নিরাময়ের জন্য ঔষধ হিসেবেও ব্যবহৃত হয়।

মৌসুম
বর্ষা মৌসুমে ব্যপকভাবে শাপলা জন্মায়। বর্ষা থেকে শরতের শেষ পর্যন্ত নদী-নালা, খাল-বিল, জলাশয়ের নিচু জমিতে এমনি এমনিই জন্মায় শাপলা। যার গোড়া থেকে শালুক সংগ্রহ করা হয়।

পুষ্টি তথ্য

আরো দেখুন
 শাপলা
 শ্যামাকোলা
 নীল শালুক
 ক্ষুদে ঢেকিশাক

তথ্যসূত্র

সবজি
কুষ্ঠ

কুষ্ঠরোগ বা হ্যানসেনের রোগ (এইচডি) নামেও পরিচিত, হলো মাইকোব্যাক্টেরিয়াম লেপ্রি বা মাইকোব্যাক্টেরিয়াম লেপ্রোমাটোসিস ব্যাকটেরিয়া দ্বারা দীর্ঘমেয়াদী সংক্রমণ। সংক্রমণটি স্নায়ু, শ্বাস প্রশ্বাসের নালী, ত্বক এবং চোখের ক্ষতি করতে পারে।

প্ৰকারভেদ 
কুষ্ঠরোগের কারণ মাইকোব্যাক্টেরিয়াম লেপ্রি ব্যাক্টেরিয়া। শরীর এর সংক্রমণকে কীভাবে বাধা দেবার চেষ্টা করছে তার উপর নির্ভর করে একে কয়েকটি ভাগে ভাগ করা হয়:
 টিউবারকুলার লেপ্রসি
 ইন্টারমিডিয়েট লেপ্রসি
 লেপ্রোমাটাস লেপ্রসি

মাইকোব্যাক্টেরিয়াম লেপ্রি অপেক্ষাকৃত শীতল অঙ্গে বৃদ্ধি পায় (তাই চামড়া, নাক, ও টেস্টিসে হলেও অন্তর্বর্তী অঙ্গ যেমন ডিম্বাশয়ে সাধারণতঃ হয়না)। এই ব্যাক্টেরিয়া এখনো শরীরের বাইরে গজানো (কালচার করা) যায়নি। নটি ডোরা বিশিষ্ট আর্মাডিলো (nine banded armadillo) নামক প্রাণীর শরীরের অভ্যন্তর অপেক্ষাকৃত শীতল হওয়ায় এর পুরো শরীরে মাইকোব্যাক্টেরিয়াম লেপ্রি গজানো যায়। নতুবা ইদুরের পায়ের পাতায় এদের গজানো যায়। মাইকোব্যাক্টেরিয়াম লেপ্রি খুব ধীরে বৃদ্ধিপায় -ব্যাক্টেরিয়াদের মধ্যে এব্যাপারে ধীরতমদের অন্যতম: দ্বিগুণ হতে সময় লাগে এক সপ্তাহ।

লক্ষণ ও উপসর্গ 
সুপ্তকাল: ৬ মাস

 চামড়ার রং পরিবর্তন হয়ে যাবে। বিশেষ করে হাতে এবং পায়ে।
 চামড়াগুলো মোটা হয়ে যাবে।
 চামড়াগুলো শুকনো হয়ে যাবে।
 মুখে এবং কানে ব্যথাবিহীন ফোঁড়া দেখা দিবে।

 পায়ে সপূষ ঘাত দেখা যাবে।
 চোখ বন্ধ করতে পারবে না।
 রোগী তাপ, স্পর্শ এবং ব্যথা অনুভব করতে পারে না।
 যেহেতু, রোগী ব্যথা অনুভব করতে পারে না, ফলে হাঁটা চলার মধ্যে হাতে পায়ের আঙ্গুলে ব্যথা পায়। ফলে হাত এবং পায়ের ইনফেকশন সৃষ্টি হয়, এতে হাত এবং পায়ের আঙ্গুলগুলো পরে যায়।

কারণ

প্রতিরোধ 

যে ব্যক্তি কুষ্ঠ রোগে আক্রান্ত হয়েছে সে যেন জনবহুল এলাকায় না যায় সে ব্যবস্থা করা। তার মানে এই নয় যে তার থেকে পুরোপুরি বিচ্ছিন্ন বা আলাদা করা। এটি কোভিড -১৯ মতো এতটা ভয়াবহ নয়।

BCG Bacillus Calmette-Guerin এক ডোজ ভ্যাকসিন দিতে হবে। এটি কুষ্ঠ রোগ থেকে ৫০% বা তার অধিক প্রতিরোধ দিতে পারবে।

চিকিৎসা 
Dapsone Rofampicin, Clofazimine এসব ওষুধ দিতে হবে। অনেক সময় এই ৩টি ওষুধ মিলে একটি ওষুধ দেওয়া হয়। এই ওষুধ ৬ মাস থেকে ১২ মাস পর্যন্ত খাওয়াতে হবে।

সামাজিক দৃষ্টিকোণ

বিশ্ব কুষ্ঠ দিবস 

আন্তর্জাতিক অঙ্গনে ছড়িয়ে-ছিটিয়ে থাকা কুষ্ঠ রোগে আক্রান্ত রোগীদের প্রতি করণীয় ও রোগ নিরূপণে সচেতনতা বৃদ্ধিতে প্রতি বছরের জানুয়ারি মাসের শেষ রবিবারে বিশ্বব্যাপী ১০০টিরও অধিক দেশে বিশ্ব কুষ্ঠ দিবস পালন করা হয়।

তথসূত্র 

চিকিৎসা
সংক্রামক রোগ
অণুজীববিজ্ঞান
অবহেলিত গ্রীষ্মমণ্ডলীয় রোগ
ব্যাকটেরিয়াঘটিত রোগ
গ্রীষ্মমণ্ডলীয় রোগ
পিটার প্যান

পিটার প্যান বিশ্বের শিশু-কিশোর সাহিত্যর এক উল্লেখযোগ্য চরিত্র। পিটার প্যান-এর কাহিনী সারা বিশ্বে অত্যন্ত জনপ্রিয়। স্কটল্যান্ডের ঔপন্যাসিক ও নাট্যকার স্যার জেমস ম্যাথু ব্যারি এই চরিত্রের স্রষ্টা। 

পিটার প্যান এর কাহিনী অবলম্বনে সারা বিশ্বে প্রচুর বই, চলচ্চিত্র নির্মিত হয়েছে।

কাহিনী সংক্ষেপ 
পিটার প্যান কাহিনীর নায়ক কিশোর বয়সী পিটার প্যান বাড়ি থেকে পালিয়ে নাই-নাই-দেশ-এ (Never-Never-Land) চলে যায়। সেখানে সে বাচ্চা ছেলে হয়েই থাকে। তার বড় হওয়ার কোনো ইচ্ছা নেই। পিটার উড়তে শেখায় ওয়েন্ডি, মাইকেল আর জনকে। তাদের সার্বক্ষনিক সঙ্গী হিসাবে থাকে ছোট্ট পরী টিঙ্কার বেল। এদের কে নিয়ে পিটার প্যান মোকাবেলা করে তার শত্রু ক্যাপ্টেন হুককে যার একটি হাত কাটা। একদিন ক্যাপ্টেন হুক পিটারের বন্ধুদের খাঁচায় ধরে। তার শত্রু কুমিরের খাবার বানাবে বলে। তাহলে ও আর ক্যাপ্টেন হুক কে খাবে না। কুমির জল থেকে মুখ তোলে। পিটার প্যান এসে তার সাথে যুদ্ধ শুরু করে। হুক বেচে যেতে পারত যদি তার বুট টা ছোট না হত। হকের বোন কলার খোসা ফেলে রাখায় পা পিছলে সে জলে পড়ে যায়।
"বাঁচাও আমি জলে ডুবে মরে যাব।"
এমন সময় কুমির তার মুখে ক্যাপ্টেন হুক কে ঢুকিয়ে দাঁত দিয়ে চিবিয়ে ফেলে।
এই ছিল ক্যাপ্টেন হকের শেষ। এইভাবেই শেষ হয় ক্যাপ্টেন হুক।

তথ্যসূত্র 

ইংরেজি সাহিত্য
কাল্পনিক ইংরেজ
সাহিত্যে পুরুষ চরিত্র
চলচ্চিত্রে পুরুষ চরিত্র
টেলিভিশনে পুরুষ চরিত্র
হাক্‌লবেরি ফিন্

হাক্‌লবেরি ফিন্‌ মার্ক টোয়েন রচিত কিশোর উপন্যাসের বিখ্যাত চরিত্র। দ্য অ্যাডভেঞ্চারস্‌ অব হাক্‌লবেরি ফিন্ (The Adventures of Huckleberry Finn) ১৮৮৪ সালে প্রকাশিত হয়েছিল। এই উপন্যাস দ্য অ্যাডভেঞ্চারস্‌ অব টম সয়্যার (The Adventures of Tom Sawyer)-এর পরবর্তী পর্ব। এই বইয়ের অন্যতম চরিত্র টম সয়্যার-ও মার্ক টোয়েন এর আর একটি অনবদ্য সৃষ্টি। হাকলবেরি বাউন্ডুলে, ভবঘুরে এবং স্বাধীন। সেজন্যে সে ছেলেদের অত্যন্ত প্রিয় ও অনুকরণীয় পাত্র, একইসাথে তাদের অভিভাবক দের কাছে বিরক্তির পাত্র। এহেন হাকলবেরি কে নিয়ে মার্ক টোয়েনের উপন্যাসটি অত্যন্ত জনপ্রিয়তা পায়।

কাহিনী 
হাক্‌লবেরি ফিন্ ডাকাতদের টাকা পেয়ে ধনী হয়ে যায়। কিন্তু সে নিজ পরিবারে ফেরত যেতে চায় না। পোষ্যপুত্র হিসেবে একটি পরিবারে বাস করতে থাকে। কিন্তু ধঁরা-বাঁধা নিয়ম তাকে একেবারেই বিরক্তি ধরিয়ে দেয়। টম ও সে ঠিক করে একটা ডাকাত দল তৈরি করবে। এমন সময় হাকের মদ্যাসক্ত বাবা এসে হাজির হয় এবং হাকের কাছে টাকা দাবি করে। সে হাক্‌কে নিজের কাছে রেখে অত্যাচার করতে থাকলে হাক এক সময় পালিয়ে যায়। শুরু হয় সঙ্গী জিমকে নিয়ে নতুন এক অভিযান যেখানে হাক্‌লবেরি মারাত্মক বিপদ পড়েও শেষ পর্যন্ত রক্ষা পায়।

তথ্যসূত্র 

রোমাঞ্চকর চলচ্চিত্রের চরিত্র
চলচ্চিত্রে পুরুষ চরিত্র
সাহিত্যে পুরুষ চরিত্র
টম সয়্যার

টম সয়্যার মার্ক টোয়েইন রচিত কিশোর উপন্যাসের বিখ্যাত চরিত্র। দি অ্যাডভেঞ্চার্স অফ টম সয়্যার (The Adventures of Tom Sawyer) ১৮৭৬ সালে প্রকাশিত হয়েছিল। এটি একটি অভিযানভিত্তিক বই যা কিশোর সাহিত্য বিশেষ স্থান দখল করে আছে। এই বইয়ের অন্যতম চরিত্র হাক্‌লবেরি ফিন্-ও মার্ক টোয়েইন এর আর একটি অনবদ্য সৃষ্টি।

কাহিনী সংক্ষেপ 
এতিম টম সয়্যার তার এক আত্মীয়া পলির বাড়িতে থাকত। টম পড়াশোনায় খুবই অমনোযোগী এবং দুরন্ত ছিল। তার বন্ধুত্ব হয় হাকলবেরি ফিন এর সাথে যে বখাটে হিসেবে পরিচিত ছিল। পরিবার থেকে বাধা সত্ত্বেও তারা একে অপরের সাথে মেলামেশা করতো। এক রাত্রে দু'জনে বাড়ি থেকে পালিয়ে গোরস্থানে দেখা করতে আসলে সেখানে তারা একটি খুনের ঘটনা দেখে ফেলে। সেই খুনের দায়ে খুনী ছাড়া অন্য একজনকে ধরা হলেও তারা মুখ খুলতে পারে না। ঘটনাক্রমে তারা অ্যাডভেঞ্চারের নেশায় বাড়ি থেকে পালিয়ে যায় এবং একটি দ্বীপে গিয়ে উপস্থিত হয় গুপ্তধনের উদ্দেশ্যে। সেখানে তারা আকস্মিকভাবে আবিষ্কার করে তাদের আগে দেখা খুনীর লাশ। সেই লাশের পাশে তারা খুঁজে পায় চুরি-ডাকাতি করা বিপুল ধন-সম্পত্তি।

বহিঃসংযোগ 
 অ্যাডভেঞ্চার্স অফ টম সয়্যার উপন্যাসের অনলাইন সংস্করণ

ইংরেজি উপন্যাস
রোমাঞ্চকর চলচ্চিত্রের চরিত্র
সাহিত্যে পুরুষ চরিত্র
যোগেশচন্দ্র ঘোষ

যোগেশচন্দ্র ঘোষ (১৮৮৭ - এপ্রিল ৪, ১৯৭১) ছিলেন প্রখ্যাত আয়ুর্বেদ শাস্ত্র বিশারদ এবং শিক্ষাবিদ। তিনি সাধনা ঔষধালয়ের প্রতিষ্ঠাতা। তিনি আয়ুর্বেদ শাস্ত্র সম্পর্কিত বহু গ্রন্থ রচনা করেন। ১৯৭১ সালে পাকিস্তানি সেনাবাহিনীর গুলিতে নিহত হন।

সংক্ষিপ্ত জীবনী 
১৮৮৭ সালে শরীয়তপুরের গোঁসাইরহাট গ্রামে যোগেশচন্দ্র ঘোষ জন্মগ্রহণ করেন। ১৯০২ সালে ঢাকার কে এল জুবিলী স্কুল থেকে এন্ট্রান্স পাশ করেন। ১৯০৪ সালে জগন্নাথ কলেজ থেকে এফ.এ. পাশ করেন। এর পর ১৯০৬ সালে কুচবিহার কলেজ থেকে বি.এ. এবং ১৯০৮ সালে কলকাতা বিশ্ববিদ্যালয় থেকে রসায়নশাস্ত্রে এম.এ. পাশ করেন। ১৯০৮ থেকে ১৯১২ সাল পর্যন্ত ভাগলপুর কলেজে ও ১৯১২ থেকে ১৯৪৮ সাল পর্যন্ত জগন্নাথ কলেজে রসায়নশাস্ত্র বিষয়ের অধ্যাপনা করেন। ১৯৪৭-১৯৪৮ পর্যন্ত জগন্নাথ কলেজের অধ্যক্ষের দায়িত্ব পালন করেন। ১৯৪৮ সালে শিক্ষকতা পেশা থেকে অবসর গ্রহণ করেন। যোগেশচন্দ্র লন্ডন কেমিক্যাল সোসাইটি-র ফেলো (১৯১১-১৯৭১) এবং মার্কিন যুক্তরাষ্ট্রের কেমিক্যাল সোসাইটির সদস্য ছিলেন। ১৯৭১ সালের ৪ এপ্রিল বাংলাদেশের মুক্তিযুদ্ধ চলাকালে সাধনা ঔষধালয়ের সদর দফতরে নিজ কার্যালয়ে পাকিস্তানি সেনাবাহিনীর গুলিতে নিহত হন।

অবদান 
যোগেশচন্দ্র ঘোষ ১৯১৪ সালে ঢাকায় আয়ুর্বেদ ঔষধ প্রস্তুতকারক প্রতিষ্ঠান সাধনা ঔষধালয় প্রতিষ্ঠা করেন। তার গবেষণা ও সাধনার ফলে বাংলাদেশে আয়ুর্বেদ চিকিৎসাপদ্ধতি ও ঔষধ প্রস্তুত প্রণালী আধুনিক মানে উন্নীত হয়। তিনি রোগ-ব্যাধির কারণ ও লক্ষন, আয়ুর্বেদ চিকিৎসার তত্ত্ব এবং এর ব্যবহার পদ্ধতি সম্পর্কে বহু বই লিখে গেছেন।

বই

বাংলা 
 অগ্নিমান্দ্য ও কোষ্ঠাবদ্ধতা
 আরোগ্যের পথ
 গৃহ-চিকিৎসা
 চর্ম ও সাধারণ স্বাস্থ্য বিধি
 চক্ষু-কর্ণ-নাসিকা ও মুখরোগ চিকিৎসা
 আমরা কোন পথে
 আয়ুর্বেদ ইতিহাস

ইংরেজি 
 Whither Bound Are We (উইদ্বার বাউন্ড আর উই)
 Home Treatment (হোম ট্রিটমেন্ট)
 Text Book of Organic Chemistry (টেক্সট বুক অব অর্গানিক কেমেস্ট্রি)
 Simple Geography (সিম্পল জিওগ্রাফি)
 Simple Arithmetic (সিম্পল আরিথমেটিক)

তথ্যসূত্র

বহিঃসংযোগ
 

বাংলাদেশী শিক্ষাবিদ
১৮৮৭-এ জন্ম
১৯৭১-এ মৃত্যু
আয়ুর্বেদ শাস্ত্র বিশারদ
বাংলাদেশের স্বাধীনতা যুদ্ধে নিহত ব্যক্তি
বাঙালি হিন্দু
জগন্নাথ কলেজের প্রাক্তন শিক্ষার্থী
জগন্নাথ কলেজের অধ্যক্ষ
বাংলাদেশী হিন্দু
আয়ুর্বেদাচার্য
শরীয়তপুর জেলার ব্যক্তি
ঢাকার ব্যক্তি
নাইট্রোজেন

নাইট্রোজেন একটি মৌল বা মৌলিক পদার্থ যার বাংলা নাম যবক্ষারজান। লিকুইড নাইট্রোজেনের তাপমাত্রা মাইনাস ১৯৫ ডিগ্রী সেলসিয়াস (–195⁰) । এই মৌলিক পদার্থের প্রতীক N ও পারমাণবিক সংখ্যা ৭।, বিশুদ্ধ নাইট্রোজেন স্বাভাবিক অবস্থায় বর্ণহীন, গন্ধহীন ও স্বাদবিহীন। নাইট্রোজেন একটি নিষ্ক্রিয় ধরনের দ্বিপরমাণুক গ্যাস। পৃথিবীর বায়ুমণ্ডলে আয়তনের হিসাবে নাইট্রোজেনের পরিমাণ ৭৮.০৯ শতাংশ।এর যোজনী ৩,৫(উদাহরণ N3H)। যোজনী ইলেকট্রন ৫৷

নাইট্রোজেন প্রথম আবিষ্কার করেন রাদারফোর্ড ১৭৭২ সালে।

ইতিহাস
১৭৭২ খ্রিষ্টাব্দে স্কটিশ পদার্থবিদ ড্যানিয়েল রাদারফোর্ড এটিকে বায়ু থেকে আলাদা করার পদ্ধতি আবিষ্কার করেন। তিনি এর নাম দেন নক্সাস এয়ার বা ফিক্সড এয়ার। রাদারফোর্ড বুঝতে পারেন যে এটি বাতাসের একটি উপাদান এবং এটি দহন বিক্রিয়ায় অংশগ্রহণ করে না।

বৈশিষ্ট্য 
নাইট্রোজেন একটি অধাতু, যার তড়িৎ ঋণাত্মকতা ৩.০৪।
নাইট্রোজেন পরমাণুর বহিস্থ কক্ষপথে ৫টি ইলেক্ট্রন বিদ্যমান এ কারণে অধিকাংশ যৌগে এটি ত্রিযোজী। নাট্রোজেন অণুতে () বিদ্যমান ত্রিবন্ধন শক্তিশালী বন্ধনসমুহের মধ্যে একটি। ফলে () অণুকে অন্যান্য যৌগে পরিণত করা বেশ কষ্টসাধ্য এবং অন্যান্য নাইট্রোজেনের বিভিন্ন যৌগ থেকে  উৎপাদন সহজসাধ্য। 
এক বায়ুমণ্ডলীয় চাপে ৭৭ K (−১৯৫.৭৯ °C) নাট্রোজেন ঘনীভূত হলে তরলে রূপ পরিগ্রহণ করে এবং ৬৩ K (−২১০.০১ °C) তাপমাত্রায় কঠিন স্ফটিকে পরিণত হয়।

অতি উচ্চ চাপ (১.১ মিলিয়ন বায়ুচাপে) এবং উচ্চ তাপমাত্রায় (২০০০ K) নাইট্রোজেন পলিমারকরণ প্রকৃয়ায় একক বন্ধনবিশিষ্ট ঘনকআকৃতির গশে স্ফটিকের পরিগ্রহ করে। তখন একে হীরার মতো দেখায়। এটি তখন হীরার মতোই শক্ত সমযোজী বন্ধন যুক্ত। এ কারণে একে নাইট্রোজেন ডায়মন্ড বলা হয়ে থাকে।

যৌগসমূহ 
নাইট্রোজেনের প্রধান হাইড্রাইড হল অ্যামোনিয়া (NH3); আয়নিত অবস্থায় অ্যামোনিয়া মূলত অ্যামোনিয়ামরুপে বিদ্যমান থাকে। হাইড্রাজিন (N2H4) হল নাইট্রোজেনের অপর হাইড্রাইড যা সব চাইতে বেশি ব্যবহৃত হয়। অ্যামোনিয়া পানির চেয়ে ছয় গুন বেশি ক্ষারীয়।

রাসায়নিক বিক্রিয়া 

সাধারণ অবস্থায় নাইট্রোজেন তেমন কোন বিক্রিয়া দেখায় না, এটি কার্যত একটি নিষ্ক্রিয় গ্যাসের মতো আচরণ করে।
প্রকৃতপক্ষে নাইট্রোজেনের অণুতে দুটি নাইট্রোজেন পরমাণুর মধ্যে ত্রিবন্ধন অত্যন্ত শক্তিশালী,তাই এর বন্ধন বিয়োজন এনথ্যালপির মান উচ্চ (941.4 kJ/mol)।তবে উচ্চ তাপমাত্রার শর্তে ইহা সক্রিয় ধাতু,অধাতু এবং অ্যালুমিনা,ক্যালসিয়াম কার্বাইড প্রভৃতি যৌগের সঙ্গে বিক্রিয়া করে।

ব্যবহার

গ্যাসীয় নাট্রোজেন 
নাইট্রোজেনের বহুবিধ ব্যবহার আছে। নিষ্ক্রীয় বিধায় এটি বাতাসের বিকল্প হিসেবে ব্যবহৃত হয় যেখানে জারণ বিক্রিয়া এড়ানো প্রয়োজন। শস্যাগারে শস্য মজুদ রাখতে,ভেসেলে,সিল করা প্যাকেটের মধ্যে নাইট্রোজেন গ্যাসের পূর্ণ থাকে।

তরল নাইট্রোজেন 

ড্রাই আইসের মত তরল নাইট্রোজেনের প্রধান ব্যবহার হিমায়ক হিসেবে।

তথ্যসূত্র

আরও দেখুন

বহিঃসংযোগ 
Nitrogen - the essentials
নাইট্রোজেন

নাইট্রোজেন
মৌলিক পদার্থ
প্রতিক্রিয়াশীল অধাতু
ডায়াটমিক অধাতু
শীতলকারক
অস্তরক গ্যাস
শিল্প গ্যাস
ই-সংখ্যায়িত খাদ্যে সংযোজিত দ্রব্য
৬ নভেম্বর



ঘটনাবলী 

১৭৬৩ - নবাব মীর কাশিমের কাছ থেকে ব্রিটিশরা পাটনা ছিনিযে় নেয়।
১৯৭৫ - আবু সাদাত মোহাম্মদ সায়েম, বাংলাদেশের প্রথম প্রধান বিচারপতি, দেশটির ষষ্ঠ রাষ্ট্রপতি হিসেবে দায়িত্ব গ্রহণ করেন।
১৮১৩  - মেক্সিকোর স্বাধীনতা ঘোষিত হয়।
১৮৬০  - আব্রাহাম লিংকন মার্কিন প্রেসিডেন্ট নির্বাচিত হন।
১৮৮৪  - ডমিনিকান রিপাবলিক সংবিধান প্রতিষ্ঠিত হয়।
১৯১৭  - লেলিনের নেতৃত্বে রাশিয়ার সশস্ত্র সংগ্রাম শুরু হয়।
১৯৫২  - প্রশান্ত মহাসাগরে মার্কিন যুক্তরাষ্ট্রে প্রথম হাইড্রোজেন বোমার বিস্ফোরণ হয়।
১৯৬২  - দক্ষিণ আফ্রিকাকে জাতিসংঘ থেকে বহিস্কার করা হয়।
১৯৭৫  - আবু সাদাত মোহাম্মদ সায়েম, বাংলাদেশের প্রথম প্রধান বিচারপতি, দেশটির ষষ্ঠ রাষ্ট্রপতি হিসেবে দায়িত্ব গ্রহণ করেন।
১৯৮৫  - আলী হাসান মুইনি তানজানিয়ার প্রেসিডেন্ট নির্বাচিত হন।
১৯৮৮  - চীনের জুনান প্রদেশে ভূমিকম্পে প্রায় ১ হাজার লোকের প্রাণহানি ঘটে।
১৯৯০  - পাকিস্তানের প্রধানমন্ত্রী হিসেবে নওয়াজ শরিফ শপথ গ্রহণ করেন।
১৯৯১  - ফিলিপাইনে টাইফনে ৭ সহস্রাধিক লোকের মত্যু। ১৯৯৬-বিল ক্লিনটন পুনরায় মার্কিন প্রেসিডেন্ট নির্বাচিত হন।
১৯৯২  - তাতারস্তান এর সংবিধান প্রতিষ্ঠিত হয়।
১৯৯৪  - তাজিকিস্তান এর সংবিধান প্রতিষ্ঠিত হয়।
১৯৯৬ - বিল ক্লিনটন পুনরায় মার্কিন প্রেসিডেন্ট নির্বাচিত হন।

জন্ম 
 ১৪৯৪ - প্রথম সুলাইমান, উসমানীয় সাম্রাজ্যের দশম এবং সবচেয়ে দীর্ঘকালব্যাপী শাসনকারী সুলতান।
 ১৮১৪ - অ্যাডলফ স্যাক্স, বেলজীয় বংশোদ্ভূত ফরাসি যন্ত্রপ্রকৌশলী ও স্যাক্সোফোনের উদ্ভাবক।
 ১৮৪১ - আরমান্ড ফালিয়েরেস, ফরাসি রাজনীতিবিদ ও ৯ম রাষ্ট্রপতি।
 ১৮৫১ - চার্লস ডও, মার্কিন সাংবাদিক ও অর্থনীতিবিদ।
 ১৯২১ - জেমস জোনস, মার্কিন সৈনিক, সাংবাদিক ও লেখক।
 ১৯২৫ - মাইকেল বউকুয়েট, ফরাসি অভিনেতা।
 ১৯২৬ - হারাধন বন্দ্যোপাধ্যায়, ভারতীয় বাংলা চলচ্চিত্র ও টেলিভিশন অভিনেতা। (মৃ. ২০১৩)
 ১৯৩১ - আনোয়ার হোসেন, বাংলাদেশী অভিনেতা। (মৃ. ২০১৩)
 ১৯৩২ - ফ্রাঁসোয়া অ্যাংলার্ট, নোবেল পুরস্কার বিজয়ী বেলজীয় পদার্থবিদ ও শিক্ষাবিদ।
 ১৯৩৪ - অতীন বন্দ্যোপাধ্যায়, সাহিত্য আকাদেমি পুরস্কারপ্রাপ্ত ভারতীয় বাঙালি লেখক। (মৃ. ২০১৯)
 ১৯৪৪ - আলী যাকের, বাংলাদেশী টেলিভিশন ও মঞ্চ অভিনেতা। (মৃ. ২০২০)
 ১৯৪৭ - ক্যারোলিন সেয়মউর, ইংরেজ অভিনেত্রী।
 ১৯৫৫ - মারিয়া শ্রিভার, মার্কিন সাংবাদিক ও লেখক।
 ১৯৭২ - থান্ডি নিউটন, ইংরেজ অভিনেত্রী ও গায়িকা।
 ১৯৮৭ - আনা ইভানোভিচ, সার্বীয় টেনিস খেলোয়াড়।
 ১৯৮৮ – এমা স্টোন, মার্কিন অভিনেত্রী।
 ১৯৯০ - আন্দ্রে হোর্স্ট শুর্লে, জার্মান ফুটবল খেলোয়াড়।
 ২০০৪ - মোঃ মেহেদুল হাসান, বাংলাদেশী লেখক , জন্মস্থান মহিমাগঞ্জ গোবিন্দগঞ্জ গাইবান্ধা

মৃত্যু 
 ৬৪৪ - উমর ইবনুল খাত্তাব, খলিফা (জ. ৫৭৯)।
  ১৪৯২ - আন্টইনে বুস্নইস, ফরাসি সুরকার ও কবি।
 ১৯৪১ - মরিস লি ব্লাঞ্চ, ফরাসি লেখক।
 ১৯৬৪ - হান্স ভন ইউলার-ছেলপিন, নোবেল পুরস্কার বিজয়ী জার্মান সুইস প্রাণরসায়নবিজ্ঞানী ও শিক্ষাবিদ।
 ১৯৭০ - নারায়ণ গঙ্গোপাধ্যায়, ভারতীয় বাঙালি লেখক। (জ.০৪/০২/১৯১৮)
 ১৯৮৫ - সঞ্জীব কুমার, একজন ভারতীয় অভিনেতা যিনি বলিউড চলচ্চিত্রে অভিনয় করতেন।(জ.০৯/০৭/১৯৩৮)
  ১৯৯১ - জিন টিয়েরনেয়, আমেরিকান অভিনেত্রী ও গায়িকা।
  ২০০৭ - হিলডা ব্রাইড, ইংরেজ অভিনেত্রী।
 ২০১০ - সিদ্ধার্থশঙ্কর রায়,প্রখ্যাত ব্যারিস্টার, ভারতের জাতীয় কংগ্রেসের সদস্য, কেন্দ্রীয় মন্ত্রী,পাঞ্জাবের রাজ্যপাল ও পশ্চিমবঙ্গের প্রাক্তন মুখ্যমন্ত্রী।(জ.২০/১০/১৯২০)
 ২০২১ - বিশিষ্ট ভারতীয় বাঙালি সঙ্গীতশিল্পী অরুণ দত্ত। (জ.১৯৩৬)

ছুটি ও অন্যান্য 
 ডমিনিকান রিপাবলিক: সংবিধান দিবস (১৮৮৪)
 তাজিকিস্তান: সংবিধান দিবস (১৯৯৪)
 তাতারস্তান: সংবিধান দিবস (১৯৯২)

বহিঃসংযোগ 

গ্রেগরীয় পঞ্জিকার দিন
নভেম্বর
১৩ নভেম্বর



ঘটনাবলী 
১৬৪২ - লন্ডনে রাজা প্রথম চার্লসের সঙ্গে সংসদের তুমুল বিতর্ক হয়।
১৭৭৫ - আমেরিকার বিদ্রোহীরা কানাডার মন্ট্রিল দখল করে।
১৮০৫ - ফরাসিরা ভিয়েনা দখল করে।
১৮৩৫ - টেক্সাস মেক্সিকোর কাছ থেকে আলাদা হয়ে স্বাধীনতার ঘোষণা দেয়।
১৮৪৯ - পিটার বার্নেট ক্যালিফোর্নিয়ার প্রথম গভর্নর নির্বাচিত হন।
১৮৬৪ - গ্রিসের নতুন সংবিধান গৃহীত হয়।
১৮৭২ - সাপ্তাহিক ‘সমাজ দর্পণ’ প্রকাশিত হয়।
১৮৮৫ - রাজকীয় সার্বিয়ার সেনাবাহিনী বুলগেরিয়া দখল করে।
১৯০৭ - পল কমু’র উদ্ভাবিত হেলিকপ্টার প্রথমবারের মতো আকাশে ওড়ে।
১৯১৩ -  রবীন্দ্রনাথ ঠাকুরের নোবেল পুরস্কার প্রাপ্তির সংবাদ শান্তিনিকেতনে পৌঁছায়।
১৯১৫ - ইরানের তৃতীয় জাতীয় সংসদ দেশটির সর্বশেষ কাজার সম্রাট আহমদ শাহের নির্দেশে ভেঙে দেয়া হয়।
১৯১৮ - প্রথম বিশ্বযুদ্ধের শেষ প্রান্তে এসে সম্মিলিত বাহিনী অটোমান সাম্রাজ্যের রাজধানী কনস্টান্টিনপল দখল করে।
১৯২১ - মার্কিন যুক্তরাষ্ট্র, ব্রিটেন, ফ্রান্স ও জাপানের মধ্যে প্যাসিফিক চুক্তি হয়।
১৯৪৫ - সুকর্ন ইন্দোনেশিয়ার রাষ্ট্রপতি হন।
১৯৪৭ - রাশিয়া অ্যাসল্ট রাইফেল একে-৪৭ চূড়ান্তভাবে তৈরি করে।
১৯৭০ - ঘূর্ণিঝড় ও জলোচ্ছ্বাসে পূর্ব বাংলায় পাঁচ লাখ লোকের প্রাণহানি ঘটে।
১৯৭৪ - ফিলিস্তিন মুক্তি সংস্থা বা পি এল ও’র নেতা ইয়াসির আরাফাত জাতিসংঘের সাধারণ পরিষদে ভাষণ দেন।
১৯৭৭ - ঢাকায় বিজ্ঞান জাদুঘর উদ্বোধন করা হয়।
১৯৮৫ - কলম্বিয়ায় এক ভূমিকম্পে ২৩ হাজারেরও বেশি মানুষ প্রাণ হারায়।
১৯৮৯ - আকস্মিক ধসে পশ্চিমবঙ্গের রানীগঞ্জের কয়লাখনির অভ্যন্তরে ৭১ শ্রমিক আটকা পড়েন। পরে বিশেষজ্ঞদের সহায়তায় ক্যাপসুলের সাহায্যে ৬৫ জনকে জীবিতাবস্থায় উদ্ধার করা হলে এই উদ্ধার পদ্ধতি বিশ্বে বিস্ময়ের সৃষ্টি করে।
১৯৯৪ - সুইডেন এক গণভোটের মাধ্যমে ইউরোপীয় জোটে যোগ দেয়।
২০০২ - ইরাকের সাদ্দাম হোসেনের সরকার জাতিসংঘের অস্ত্র পরিদর্শক দলকে ইরাকে ফিরে আসার অনুমতি দেয়।

জন্ম 
১৩১২ - ইংল্যান্ডের রাজা দ্বিতীয় এলওয়ার্ডের জন্ম।
১৩৯৭ - পোপ নিকোলাস পঞ্চম, ক্যাথলিক গির্জার পোপ। (মৃ. ১৪৫৫)
১৮৪৭ - মীর মশাররফ হোসেন,প্রথম মুসলিম বাঙালি ঔপন্যাসিক, নাট্যকার ও প্রাবন্ধিক।(মৃ.১৯/১২/১৯১১)
১৮৫০ -  রবার্ট লুইস স্টিভেন্সন, স্কটল্যান্ডীয় সাহিত্যিক।
১৮৭৩ -  ইরানের বিখ্যাত আলেম ও শিক্ষক আয়াতুল্লাহ জুন্নুরী উত্তর-পশ্চিম ইরানের তাব্রিজে জন্ম গ্রহণ করেন।
১৮৯৯ - ইস্কান্দার মির্জা, পাকিস্তানের শেষ গভর্নর জেনারেল ও প্রথম রাষ্ট্রপতি।
১৯২১ - অশোক বড়ুয়া, বাঙালি লেখক।(মৃ.০৯/০৯/১৯৬৮)
১৯৪৮ - হুমায়ূন আহমেদ, বাংলাদেশী ঔপন্যাসিক, ছোটগল্পকার, নাট্যকার এবং গীতিকার, চিত্রনাট্যকার ও চলচ্চিত্র নির্মাতা।(মৃ.১৯/০৭/২০১২)
 ১৯৬৩ - মোঃ আতাবুল্লাহ, বাংলাদেশ সুপ্রিম কোর্টের হাইকোর্ট বিভাগের বিচারক
১৯৬৭ - জুহি চাওলা, জনপ্রিয় ভারতীয় অভিনেত্রী।

মৃত্যু 
১২৩১ - স্কটল্যান্ডের রাজা তৃতীয় ম্যালকমের মৃত্যু।
১৯০৭ - ইংরেজ কবি ফ্রান্সিস থমসন।
১৯৫০ -  ভেনিজুয়েলার রাষ্ট্রপতি সি. দাইগাদো কালবাউন্দ নিহত হন।
১৯৭৮ -  চিত্তপ্রসাদ ভট্টাচার্য, খ্যাতনামা ভারতীয় বাঙালি রাজনৈতিক শিল্পী।(জ.১৯১৫)
১৯৮০ - রত্নেশ্বর মুখোপাধ্যায় বা রতু মুখাপাধ্যায়, বাঙালি সুরকার।(জ.১৯/১২/১৯০৮)
২০০১ - করুণা বন্দ্যোপাধ্যায়, বাঙালি অভিনেত্রী। (সত্যজিৎ রায়ের 'পথের পাঁচালী' ও 'অপরাজিতা' সর্বজয়া খ্যাতা)।(জ.২৫/১২/১৯১৯)
২০২১ - উইলবার স্মিথ, আফ্রিকান ঔপন্যাসিক। (জ. ০৯/০১/১৯৩৩)

ছুটি ও অন্যান্য 

 বিশ্ব দয়া দিবস

বহিঃসংযোগ 

গ্রেগরীয় পঞ্জিকার দিন
নভেম্বর